
От Виктор Борисов – Зам.Кмет „ПО и ОС“ на Община Несебър 

ОТНОСНО: Прекратяване на съсобственост в поземлен имот с кадастрален идентификатор 51500.58.3 по КК на гр.Несебър чрез закупуване идеалната част собственост на Община Несебър.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В община Несебър е постъпило заявление с вх.№Н5-ОС-597/24.07.2026г. от Ганка Парашкевова, Таня Парашкевова, Кремена Парашкевова, Васил Тодоров, Иванка Тодорова, Красимир Вангелов, Димитър Вангелов и Мария Вангелова, всички като наследници на Георги Парашкевов, с искане за прекратяване на съсобствеността в поземлен имот с кадастрален идентификатор 51500.58.3 по КК на гр.Несебър, м.“Индж.блато/Полугодни“, с трайно предназначение „Земеделска територия“, с начин на трайно ползване „Нива“, категория на земята ІV /четвърта/, целия на площ от 1750кв.м, чрез закупуване на идеалната част, собственост на Община Несебър. От приложените документи – Решение №Ж749Н/09.06.2026г. на Общинска служба „Земеделие“, вписано под акт №142, том 17, вх.рег.5517/29.06.2026г. в Служба по вписвания-Несебър и удостоверение  за наследници изх.№311/16.07.2026г.  е видно, че заявителите  са собственици на 1520кв.м. идеални части от поземлен имот с кадастрален идентификатор 51500.58.3 по КК на гр.Несебър, м.“Индж.блато/Полугодни“, с трайно предназначение „Земеделска територия“, с начин на трайно ползване „Нива“, категория на земята ІV /четвърта/, целия на площ от 1750кв.м. Останалите 230/1750 кв.м. идеални части от ПИ 51500.58.3 са общинска собственост, съгласно АОС №4335/14.02.2011г.
Съгласно разпоредбата на чл.36, ал.1, т.2 от ЗОС прекратяването на съсобственост върху имоти между общината и трети лица,  може да се  извърши чрез изкупуване дела на общината след решение на Общински съвет по ред, определен с Наредбата  за РПУРОИ. Предвид горното и с цел вземане на решение за прекратяване на съсобствеността е възложено на лицензиран оценител, отговарящ на изискванията на Закона за независимите оценители, изготвяне на пазарна оценка за определяне на стойността на идеалните части собственост на Община Несебър. Според оценката пазарната стойност на 230/1750кв.м. идеални части от ПИ 51500.58.3 е 1 877,00 EUR без ДДС, т.е. пазарната стойност на 1кв.м е 8,16 EUR. Данъчната оценка на тези ид.части видно от удостоверение с изх.№ДО016631/29.07.2026г. е в размер на 18,22EUR. Имотът не е включен в програмата за управление и разпореждане с общинско имущество на Община Несебър за 2026г., поради което същата следва да се актуализира.
Предвид гореизложеното и на основание чл.21, ал.1 т.8 и т.12 от ЗМСМА, предлагам Общински съвет – Несебър да приеме следното 

Р Е Ш Е Н И Е :

І. На основание чл.2, ал.3 от Наредба №5 за РПУРОИ, Общински съвет – Несебър актуализира годишната програма за управление и разпореждане с общински имоти за 2026г., като в Раздел ІІІ, точка В.2. Продажба на имоти по реда на чл.15 ал.3 от ЗУТ или прекратяване на съсобственост, се допълва с:

- 230кв.м идеални части от ПИ 51500.58.3 по КК на гр.Несебър, м.“Индж.блато/Полугодни“, с трайно предназначение „Земеделска територия“, с начин на трайно ползване „Нива“, категория на земята ІV /четвърта/, целия на площ от 1750кв.м.
ІІ. На основание чл.36 от ЗС, чл.36, ал.1, т.2 от ЗОС и чл.44, ал.1, т.2 от Наредба №5 за РПУРОИ на ОС-Несебър, да се продадат собствените на Община Несебър 230кв.м. идеални части от  поземлен имот с кадастрален идентификатор 51500.58.3 по КК на гр.Несебър, м.“Индж.блато/Полугодни“, с трайно предназначение „Земеделска територия“, с начин на трайно ползване „Нива“, категория на земята ІV /четвърта/, целия на площ от 1750кв.м, за сумата от 1 877,00 EUR (хиляда осемстотин седемдесет и седем евро) без ДДС  на Ганка Парашкевова, Таня Парашкевова, Кремена Парашкевова, Васил Тодоров, Иванка Тодорова, Красимир Вангелов, Димитър Вангелов и Мария Вангелова, в качеството им на съсобственици на имота, придобит по наследство от Георги Парашкевов, бивш жител на гр.Несебър, съгласно Решение №Ж749Н/09.06.2026г. на Общинска служба по Земеделие – гр.Несебър и удостоверение  за наследници изх.№311/16.07.2026г., при квоти съответстващи на квотите им на съсобственост в притежаваната от тях част от имота.
ВИКТОР БОРИСОВ

ЗАМ.КМЕТ НА ОБЩИНА НЕСЕБЪР
Изготвил: Антоанета Стоева-  Главен експерт  отдел „Общинска собственост“

Съгласувал : Нелина Колева - Началник отдел „Общинска собственост“

